stanford-oval/wikipedia huggingface dataset:
דניאל כפרי
חיים אישיים

כפרי חזר בתשובה לאחר מלחמת יום כיפור. לאחר כמה שנים יצא בשאלה. לאחר כעשור חזר שוב בתשובה לאחר שלטענתו פגש את אליהו הנביא. מאז הוא ניהל אורח חיים אורתודוקסי, וחילק את זמנו בין ביתו בביתר עילית לבין הסטודיו והגלריה בפיאטרסנטה שבאיטליה.
היה נשוי לטליה ולו ארבעה ילדים מנישואים קודמים.
גלריה

פרוטומה מברונזה של דוד בן-גוריון, מוצב בנמל התעופה בן-גוריון בלוד
פרוטומה מברונזה של יצחק רבין, מוצב באולם קבלת הנוסעים בנמל התעופה בן-גוריון בלוד
מוצב בבית חולים סורוקה בבאר שבע
מוצב בבית חולים סורוקה בבאר שבע
מוצב בבית חולים סורוקה בבאר שבע
פסל דגל הדיו באילת
"אביב", פסל שיש קררה, קמפוס האוניברסיטה העברית בהר הצופים ירושלים
"שושנת העמקים", באוניברסיטת בר-אילן
רצח נועה אייל

רצח נועה אייל אירע ב-22 בפברואר 1998 בירושלים. הנערה נועה אייל, תושבת שכונת רמות אלון, נרצחה ביער רמות, סמוך למקום מגוריה על ידי דניאל נחמני. הפשע פוענח בשנת 2014 בעקבות התקדמות בבדיקת סמני DNA.
הרצח

נועה אייל, נערה כבת שבע עשרה משכונת רמות בירושלים, יצאה ב־22 בפברואר 1998 לבילוי במרכז העיר ירושלים, ונראתה בפעם האחרונה בחיים בשעה 23:56, באזור כיכר הדוידקה, כאשר נצפתה על ידי עד נכנסת למכונית לבנה, שהוא זיהה כפורד אסקורט (לימים, לאחר פענוח הרצח התברר כי זה היה רכב מתוצרת רנו).
גופתה של אייל נמצאה למחרת ביער רמות, כשהיא מופשטת מרוב בגדיה ועליה סימני אלימות קשים.
נועה אייל, נערה כבת שבע-עשרה משכונת רמות בירושלים, יצאה לבילוי במרכז העיר ירושלים בליל 22 בפברואר 1998. אייל ובן זוגה אלדד צפו בסרט בסינמטק ירושלים, ולאחר מכן צעדו לעבר כיכר הדוידקה, שם נפרדו השניים בשעה 23:50. אייל המתינה לאוטובוס האחרון בקו 36 המגיע לביתה בשכונת רמות, שהיה צפוי להגיע קרוב לחצות. היא נראתה בפעם האחרונה בחיים בשעה 23:56, כאשר נכנסה למכונית לבנה מסוג פורד אסקורט (לימים לאחר פענוח הרצח התברר כי היה זה רכב מתוצרת רנו), כפי שהעיד אדם שנכח בתחנת האוטובוס יחד עם אייל טרם עלייתה לרכב. לפי עדותו היו בתחנה גם שני בחורים חרדים שהמתינו לאוטובוס. מכונית הרנו הלבנה המתינה בתחנה, ולפי עדותו של האיש אייל דיברה עם בעל הרכב, ואף ייתכן שהכירה אותו. עד הראייה אמר כי שמע את אייל אומרת לאדם שישב ברכב הרנו: "תחכה שהאוטובוס יגיע ותיסע אחריו" (כנראה לאחר ששאל אותה איך להגיע לאזור שכונת רמות), לאחר כשתי דקות נוספות בהן המתינה בתחנה החליטה אייל לבסוף לעלות לרכבו, שתי דקות בלבד לפני הגעתו של האוטובוס האחרון לתחנה, שעליו הייתה צריכה לעלות.
היעדרותה של אייל התגלתה להוריה רק בבוקר. במהלך היום פנו ההורים למשטרה, שהחלה בחיפושים בסיוע מתנדבים. עם פרסום דבר העלמותה בתקשורת יצר עד הראייה קשר עם תחנת משטרת מוריה, ודיווח להם כי ראה את הנערה עולה לרכב מסוג פורד אסקורט או אריקה ונתן את שלוש ספרות ממספר הרישוי כפי שזכר אותו מאותו האירוע, ותיאר את חלון הרכב האחורי כמלא סטיקרים ועם מדבקות לוגו של חטיבת גולני שאותם זכר מודבקות בשני צידיו העליונים של החלון האחורי.
בשעה 19:15 נמצאה גופתה של אייל ביער רמות הסמוך לשכונת רמות, שכונת מגוריה, כשעליה מעיל, גרביים ונעליים בלבד, קשורה וכפותה בידיה, בצווארה, בפיה ובעיניה, ועל גופתה סימני אלימות קשים.
המשפט

משפטו של דניאל נחמני נפתח ב-2015 והוא נערך בדלתיים סגורות. באוקטובר החל שלב ההוכחות במשפט. ביוני 2016 הסתיים שלב הצגת הראיות של התביעה.
ב-3 בינואר 2019 הורשע נחמני ברצח בנסיבות מחמירות ובמעשה סדום. הוא זוכה מחמת הספק מעבירת האונס על בסיס עדותו של פרופסור היס, מנהל המכון לרפואה משפטית, שאמר כי לא ניתן לקבוע שבוצע באייל אונס.
ב-29 באפריל 2019 גזר בית המשפט המחוזי בירושלים על נחמני מאסר עולם שלא יפחת מ-40 שנות מאסר בפועל על הרצח ועוד 16 שנים במצטבר למאסר העולם על מעשה סדום. כן חויב נחמני לשלם פיצוי כספי בסכום של 258 אלף ש"ח למשפחת הנרצחת.
נחמני המשיך לטעון לחפותו, ובהמשך אותה שנה הגיש ערעור לבית המשפט העליון. במוקד הערעור של נחמני הטענה כי המשטרה לא הייתה רשאית לערוך את ה"חיפוש המשפחתי" במאגר ה-DNA מבלי שניתנה לכך הסמכה מפורשת בחוק. לטענת הסנגורים, הרחבת ה"חיפוש המשפחתי" פוגעת בפרטיות קרובי משפחה של חשודים, מאחר שברגע שה-DNA של קרוב משפחה נכנס למאגר, הוא הופך אותם לחשודים פוטנציאליים.
ב-18 במרץ 2021 דחה בית המשפט העליון את ערעורו של נחמני, והותיר את ההרשעה והעונש על כנם.
הערות שוליים

1 2  נועם דביר, רצח נועה אייל פוענח בזכות יריקה, באתר ynet, 11 בנובמבר 2014
1 2  נועם דביר, סרט עם החבר, פספוס האוטובוס האחרון, טרמפ גורלי – ורצח. מסלול הרצח של נועה, באתר ynet, 11 בנובמבר 2014
↑  רוני זינגר ו-חרותי, לווייני נאס"א לא איתרו את הרוצח של נועה אייל, באתר הארץ, 6 במרץ 2008
↑    צדק מאוחר: תיקי הרצח שהעסיקו את ישראל במשך שנים ונפתחו שנית, בעיתון מקור ראשון, 25 באוקטובר 2021
↑  מה במשפט, צדק אחרי 17 שנה, באתר בית המשפט העליון, ‏2022
1 2  נועם דביר ומיכל מרגלית, כובע אדום, מספר רכב, DNA ואיכון סלולרי: התובע מציג את הראיות בתיק רצח נועה אייל, באתר ynet, 13 בנובמבר 2014
↑  "אני לא מפלצת": גרסת הנאשם ברצח נועה אייל, נבדק ב-2023-09-08
↑  אביעד גליקמן, אשתו של הנאשם ברצח נועה אייל תעיד נגדו בביהמ"ש, באתר nana10‏, 13 בנובמבר 2014
↑  בש"פ 625/16 מדינת ישראל נ' דניאל נחמני, ניתן ב־3 בפברואר 2016
↑  אמרי לוי סדן‏, הנאשם ברצח נועה אייל העיד לראשונה: "לא פגשתי אותה מעולם", באתר וואלה, 6 בספטמבר 2016
↑  דרור ליבה, ישי פורת וענבר טויזר, דניאל נחמני הורשע ברצח נועה אייל ב-1998, באתר ynet, 3 בינואר 2019
תפ"ח (י-ם) 28279-11-14 מדינת ישראל נגד דניאל נחמני, ניתן ב-3 בינואר 2019
↑  תפ"ח 28279-11-14 מדינת ישראל נגד דניאל נחמני, ניתן ב-29 באפריל 2019
↑  מאיה הורודניצ'אנו‏, "המיט שבר ואסון": מאסר עולם ועוד 16 שנים לרוצח הנערה נועה אייל, באתר וואלה, 29 באפריל 2019
↑  יעל פרידסון, העליון ידון ב"חיפוש DNA משפחתי" שהוביל לפענוח רצח נועה אייל, באתר ynet, 22 באוקטובר 2020
↑  גלעד מורג, נדחה ערעורו של רוצח נועה אייל בת ה-17: "עברה תופת ברגעיה האחרונים", באתר ynet, 18 במרץ 2021
ע"פ 4039/19 דניאל נחמני נ' מדינת ישראל, ניתן ב־17 במרץ 2021
דמטר

ערך זה עוסק במיתולוגיה. אם התכוונתם למשמעות אחרת, ראו .
| --- | --- |

 תרבות:  דת יוון העתיקה, מיתולוגיה יוונית 
 אלים מקבילים:  קרס, טרה
 אב:  קרונוס 
 אם:  ריאה 
 אחים:  הסטיה, פוסידון, זאוס, האדס, הרה 
 בן או בת זוג:  קרמנור, זאוס, פוסידון 
 צאצאים:  פרספונה, פלוטוס, אובולאוס, כריסותמיס, פילומלוס, דמיה, דספינה, קליגניה, אריון, אמפיתאוס
 
קרס
דֵמֵטֵר (ביוונית עתיקה: Δημήτηρ ‏Δημήτηρקובץ:LL-Q9129 (gre)-Ionenlaser-Δήμητρα.wav‏Ⓘ‏) היא אלת התבואה במיתולוגיה היוונית, משתייכת לקבוצת האלים הכתוניים ואחת מ-12 האלים האולימפיים.
מקבילתה הרומית נקראת קרס (בלטינית: Ceres; נקראת גם בהתאמה צ'רס, צרס או סרס בארצות דוברות איטלקית, גרמנית, אנגלית וספרדית), אחותו של יופיטר, ואמה של קורה, המזוהה גם כפרספונה היוונית.
אלת החקלאות התבואה

דמטר הייתה בתם של קרונוס וריה, אחותם של הסטיה, האדס, פוסידון, הרה וזאוס ואמה של פרספונה. בתור אלת התבואה היה לה תפקיד חשוב, שכן היוונים נשענו על חקלאות לקיומם ולפיכך ביטאו את הערצתם לדמטר בפסטיבלים וכיבודים אחרים. הקשר שלה לתבואה הפך אותה בעקיפין גם לאלת הפריון.
מיתוס פרספונה והאדס

המיתוס העיקרי של דמטר קשור לבת שלה ושל זאוס, פרספונה, אשר נחטפה על ידי האדס אשר התאהב בה. המיתוס מספר כי האדס, אל השאול, התאהב בפרספונה, בתה של דמטר וחטף אותה אל השאול. דמטר, שאהבה מאוד את בתה, זעמה על האירוע וכתוצאה מכך - הפסיקה את צמיחת היבול והתבואה והביאה בצורת וקרה על האדמה. בני האדם, שגוועו ברעב, התחננו לאלים שישנו את רוע הגזרה. זאוס פנה לדמטר וזו נתנה את הסכמתה להחזרת הסדר הקיים בכך שיאפשרו לה להתאחד חזרה עם בתה. לפיכך זאוס דרש מהאדס להשיב את פרספונה לאמה.
האדס הסכים בלית ברירה, אך לפני ששחרר את פרספונה, נתן לה לאכול גרעיני רימון, שזרע בלבה געגועים עזים ומייסרים אליו. לאחר שבלעה את הגרעין, לא יכולה הייתה פרספונה לחיות ולו שנה אחת בלי האדס. היא חזרה לאמה, אך בכל שנה, הייתה יורדת למספר חודשים (כמספר גרעיני הרימון שאכלה. המספר משתנה מגרסה לגרסה) לשאול, כדי להיות עם האדס. בחודשים אלו, כאבה של דמטר היה חוזר, ושוב היא הייתה מקפיאה את האדמה, העלים היו נושרים ודבר לא היה צומח. כך נוצרו עונות השנה. בתקופת האבל היו החורף והסתיו. כאשר פרספונה הייתה חוזרת מן השאול, הכול היה מתחיל ללבלב ולצמוח והאנשים היו קוצרים את התבואה, כך נוצרו האביב והקיץ.
פולחן דמטר

נהוג היה לקיים שני פולחנים לדמטר ולבתה פרספונה.
הראשון, מיסתירה - פולחן הסוד, התקיים באלאוסיס(אנ') (קרוב לאתונה).
נשים היו יוצאות למסע רגלי של כ-30 ק"מ מאתונה לאלאוסיס, שם היו עורכות טקס לזכר ניסיונה של דמטר להעניק חיי נצח לאנושות באמצעות הכנסת תינוק לאש הבוערת.
הפולחן השני, שנקרא תסמופוריה, נמשך 10 ימים והיה מיועד לנשים נשואות בלבד. אף על פי שהומרוס בהמנוניו קשר כתרים רבים לדמטר, ובמיוחד ייחס לה לימוד החקלאות לבני-האדם, הרי שגברי אתונה לא אהבו את הפולחן הנשי והיו נוהגים לספר בדיחות גסות על המתרחש בו. אחד מהלועגים לו היה אלקיביאדס. המחזאי אריסטופאנס תיאר בהרחבה את פולחן דמטר תוך שהוא מבקר אותו, ו"שלח" אליו גברים מחופשים לנשים ("נשים בחג תסמופוריה").
על שמה נקרא האסטרואיד הראשון וכוכב הלכת הננסי "קרס".
ראו גם

ההמנון ההומרי לדמטר
לקריאה נוספת

אפי זיו, סודות אלי האולימפוס, אור יהודה: כנרת, זמורה, ביתן, 2013, עמ' 311-322, מסת"ב 9789655525694
רות נצר. המיתוס של דמטר ופרספונה, שחזור פואטי. בתוך: נפש הספרות - מסות על ספרות ושירה במבט יונגיאני. כרמל. 2021.
הערות שוליים

| המיתולוגיה היוונית ודת יוון העתיקה |
| --- | --- | --- |
| אלים אולימפיים | זאוס • הרה • פוסידון • דיוניסוס • אפרודיטה • אתנה • אפולו • ארטמיס • ארס • הפייסטוס • הרמס • דמטר |  |
| אלים אולימפיים לשעבר | האדס • הסטיה |  |
| אלים כתוניים | האדס ופרספונה • גאיה • דמטר • הקטה • דיוניסוס • טרופוניוס (אנ') • טריפטולמוס (אנ') • האריניות |  |
| גיבורים | אגממנון • אדיפוס • אודיסאוס • אוינופיון • איאס • אכילס • אנטיגונה • בלרופון • דאוקליון • הקטור • הרקולס • טינדראוס • יאסון והארגונאוטים • מינוס • מנלאוס • פאריס • פריאמוס • פרסאוס • קדמוס • תסאוס • הרו ולאנדרוס |  |
| מקומות מרכזיים | אולימפוס • ארגוס • אתונה • דלפי • טרויה • טרטרוס • כיוס • לאקוניה • הלבירינת • ספרטה • השאול • תבאי • שדות אליסיום • שדות אספודל |  |
| יצורים מיתיים | אורתוס • אכידנה • אלמנטלים • ארגוס • גורגונות • גיגאנטים • האריה מנמאה • הידרה • היפוקמפוס • הרפיה • טיטאנים • טיפון • כימרה • מדוזה • מוזות • מינוטאורים • סאטירים • סטימפליה • סלמנדרה • סקילה וכריבדיס • פגסוס • קאמפה • קיקלופים • קנטאורים • קרברוס |  |
| אירועים מיתולוגיים בולטים | טיטאנומכיה • גיגאנטומכיה (גיגאנטים) • מלחמת טרויה • מסע הארגונאוטים |  |
| יצירות בולטות | האיליאדה והאודיסיאה • תאוגוניה • ארגונאוטיקה • דיוניסיאקה • ביבליותקה (פסאודו-אפולודורוס) • מטמורפוזות |  |
| סופרים | אוריפידס • אייסכילוס • אפולוניוס • אריסטופאנס • הומרוס • הסיודוס • סופוקלס |  |
| --- | --- |
בקרת זהויות :  NLI: 987007316668505171  GND: 118671421  LCCN: no2014024166  LNB: 000340270  NKC: xx0320090  SUDOC: 028538404  TePapa: 38326  VIAF: 306391409   WorldCat (עם VIAF): 306391409 
ערך זה הוא קצרמרבנושא מיתולוגיה ובנושא יוון העתיקה. אתם מוזמנים לתרום לוויקיפדיה ו.
שלט טרקוטה מאלאוסיס מהמאה ה-4 לפנה"ס המתאר את פולחן הסוד (תעלומות אלאוסיניות (אנ')) : דמטר יושבת וביתה פרספונה (עומדת ומחזיקה לפיד) מקבלות את פני הבאים במוזיאון הארכאולוגי הלאומי באתונה
יאיר קסטרו

יאיר איסאק קסטרו רודריגס (בספרדית: Yair Isaac Castro Rodríguez; נולד ב-10 באפריל 1997 בבוגוטה שבקולומביה) הוא כדורגלן קולומביאני המשחק בעמדת קשר הכנף בקבוצת הפועל כפר שלם.
קריירת מועדונים

קסטרו החל את הקריירה המקצוענית שלו בקבוצות דוקסה קאטוקופיה ואתניקוס אחנס מליגת העל הקפריסאית. בהמשך שיחק בקבוצות 1º דזמברו, ליישואש וטרופנסה מהליגות הנמוכות בפורטוגל, ובקבוצות חילוטימבו וניסו מהליגות הנמוכות בקפריסין. בעונת 2023/2024 שיחק בזאקאקיו (AEZ Zakakiou) מליגת העל הקפריסאית.
ב-18 ביוני 2024 חתם בבני יהודה תל אביב מהליגה הלאומית.
ב-29 בינואר 2025 חתם בהפועל כפר שלם.
הערות שוליים

↑  אופיר סער‏, בני יהודה ממשיכה להתחזק: הקולומביאני יאיר קסטרו חתם, באתר וואלה, 18 ביוני 2024
איתמר ישראלי

איתמר ישראלי (נולד ב־22 במרץ 1992) הוא כדורגלן ישראלי המשחק בעמדת השוער בהפועל רמת גן גבעתיים.
קריירה

ישראלי התחיל את הקריירה שלו במחלקת הנוער של בני יהודה. בינואר 2013 הושאל להפועל הרצליה מליגה א' צפון. ב-30 בינואר ערך את הופעת הבכורה שלו בקבוצה בהפסד 4-0 לעירוני קריית שמונה במסגרת גביע המדינה.
ב-5 בספטמבר 2014 הושאל להפועל מורשה רמת השרון.
בקיץ 2015 חזר לבני יהודה והשתלב בה. ב-1 בנובמבר ערך את הופעת הבכורה שלו בקבוצה ובליגת העל בפרט, בניצחון 1-2 נגד הפועל כפר סבא. ב-23 באוגוסט 2016 חתם בהפועל ראשון לציון מהליגה הלאומית.
בתחילת עונת 2017/2018 שב לבני יהודה ובמהלך העונה חזר ללאומית וחתם בהפועל מרמורק. בסיום העונה נשארה מרמורק בליגה הלאומית וישראלי חזר לבני יהודה.
ב-1 ביולי 2018 חתם בהפועל כפר סבא מהליגה הלאומית. הוא היה שותף לחזרה של כפר סבא לליגת העל בסיום העונה, והמשיך לעמוד בשער הקבוצה גם לאחר שעלתה לליגת העל.
ב-24 ביוני 2021 חתם במכבי חיפה למשך שנתיים. לקראת עונת 2022/23 הושאל לבית"ר ירושלים, שם צבר 18 הופעות. בסיום העונה שוחרר מהמועדון.
ב-15 בינואר 2024 חתם באיחוד בני שפרעם.ב-17 בספטמבר 2024 חתם בהפועל רמת גן גבעתיים.
תארים

גביע המדינה: 2022/2023
מכבי חיפה
אלוף האלופים: 2021
גביע הטוטו: 2021/2022
אליפות: 2021/2022
הערות שוליים

↑  מיכאל וייסרמן, יקיר קרטה עזב את מורשה, איתמר ישראלי חתם במקומו, באתר דאבל פס, 5 בספטמבר 2014
↑  ארז נעמן, ‏איתמר ישראלי חתם בבני יהודה, פופוביץ' שוחרר, באתר ONE‏, 5 באוגוסט 2015
↑  חן קלדרון, איתמר ישראלי חתם בהפועל ראשון לציון, באתר גולר, 23 באוגוסט 2016
↑  מיכאל וייסרמן, איתמר ישראלי חתם בהפועל כפר סבא, באתר דאבל פס, 1 ביולי 2018
↑  שלמה וייס‏, מכבי חיפה: איתמר ישראלי חתם לשנתיים, באתר וואלה, 24 ביוני 2021
↑  שלמה וייס‏, רונן חנציס חתם, גם איתמר ישראלי וסתיו נחמני יצאו עם בית"ר למחנה, באתר וואלה, 17 ביולי 2022
↑  דוניא גנטוס, איתמר ישראלי חתם באיחוד שפרעם, באתר דאבל פס, 16 בינואר 2024
| --- | --- |
בקרת זהויות :  NLI: 987008186687605171  VIAF: 480158790751238852330   WorldCat (עם VIAF): 480158790751238852330
רוי ששון

רוי ששון (נולד ב-13 בדצמבר 2001) הוא כדורגלן ישראלי המשחק בעמדת השוער בבני יהודה.
קריירה

ששון התחיל את הקריירה שלו בקבוצת הילדים של מכבי מודיעין ממנה עבר לזו של מכבי תל אביב. בגיל 13 הצטרף למכבי עמק חפר וכעבור שנה עבר לבית"ר ירושלים. ב-26 באוקטובר 2022 ערך את הופעת הבכורה שלו בקבוצה הבוגרת בתיקו 1-1 נגד סקציה נס ציונה במסגרת גביע הטוטו.
עונה לאחר מכן הפך לשוער השני. עם פרוץ מלחמת חרבות ברזל השוער הראשון של בית"ר מיגל סילבה לא חזר לארץ וששון הפך לשוער הראשון לתקופה זו. ב-10 בדצמבר 2023 ערך את הופעת הבכורה שלו בליגת העל בתיקו 1-1 נגד מכבי חיפה. ששון המשיך לשחק עוד 2 שני משחקים נוספים, ולאחר מכן חזר לספסל.
ששון נכלל בסגל הנבחרת האולימפית לקראת אולימפיאדת פריז (2024) אולם לא שותף בשום משחק.
הערות שוליים

↑  יגאל רביד, ‏בשל לחץ משפחתי: מיגל סילבה לא חוזר ארצה, באתר ערוץ הספורט, 13 בנובמבר 2023
↑  תומר חבז, ‏מכה ענקית: דניאל פרץ לא יטוס לאולימפיאדה, באתר ONE‏, 18 ביולי 2024
| נבחרת ישראל – אולימפיאדת פריז 2024 |
| --- | --- | --- |
|  1 ניראון •  2 פיינגולד •  3 גולדברג •  4 למקין •  5 רביבו •  6 גאנדלמן •  7 דוידה •  8 אזולאי •  9 תורג'מן •  10 גלוך •   11 עבדה •  12 בן הרוש • 13 מדמון •  14 פרדה • 15 יונה • 16 ישראלוב • 17 שחר • 18 אליאסי • 19 טוקלומטי • 20 יהושע • 21 מלמוד • 22 ששון • מאמן: לוזון |  1 ניראון •  2 פיינגולד •  3 גולדברג •  4 למקין •  5 רביבו •  6 גאנדלמן •  7 דוידה •  8 אזולאי •  9 תורג'מן •  10 גלוך •   11 עבדה •  12 בן הרוש • 13 מדמון •  14 פרדה • 15 יונה • 16 ישראלוב • 17 שחר • 18 אליאסי • 19 טוקלומטי • 20 יהושע • 21 מלמוד • 22 ששון • מאמן: לוזון | ישראל |
|  משלחת ישראל לאולימפיאדת פריז (2024)  |
| --- | --- | --- |
|  אופניים | איתמר איינהורן • רותם גפינוביץ • תומר זלצמן • מיכאל יעקובלב |  |
|  אתלטיקה | גשאו איילה • גירמה אמרה • בלסינג אפריפה • מאור טיורי • מארו טפרי • לונה צ'מטאי-סלפטר |  |
|  בדמינטון | מישה זילברמן |  |
|  ג'ודו | טוהר בוטבול • מאיה גושן •  רז הרשקו • ים וולצ'ק •   ענבר לניר • שגיא מוקי •  תמנע נלסון-לוי •  פיטר פלצ'יק • גפן פרימו • שירה ראשוני • ברוך שמאילוב • גילי שריר   נבחרת ישראל בג'ודו (טוהר בוטבול • מאיה גושן • רז הרשקו • ים וולצ'ק • ענבר לניר • שגיא מוקי • תמנע נלסון-לוי • פיטר פלצ'יק • גפן פרימו • שירה ראשוני • ברוך שמאילוב • גילי שריר) |  |
|  גלישת גלים | ענת ליליאור |  |
|  התעמלות אמנותית | דריה אטמנוב    נבחרת ישראל בהתעמלות אמנותית (שני בקנוב, דיאנה סברצוב, הדר פרידמן, רומי פריצקי, אופיר שחם) |  |
|  התעמלות מכשירים |  ארטיום דולגופיאט • ליהיא רז |  |
|  טאקוונדו | אבישג סמברג |  |
|  טריאתלון | שחר שגיב |  |
|  ירי תחרותי | סרגיי ריכטר |  |
|  כדורגל | נבחרת ישראל בכדורגל (מוחמד אבו ניל, איתן אזולאי, ניב אליאסי, נועם בן הרוש, עמרי גאנדלמן, שון גולדברג, אוסקר גלוך, אושר דוידה, עדי יונה, אור ישראלוב, סתיו למקין, אלעד מדמון, עומר ניראון, ליאל עבדה, עילי פיינגולד, איינאו פרדה, רוי רביבו, עידו שחר, דור תורג'מן) |  |
|  סיף | יובל פרייליך |  |
|  שחייה | אביב ברזלי • איתן בן שטרית • דריה גולובטי • אנסטסיה גורבנקו • אלכסיי גליבינסקי • דוד גרצ'יק • מירון חרותי • גל כהן גרומי • דניס לוקטב • אנדראה מורז • אדם מראענה • בר סולובייצ'יק • איילה ספיץ • לאה פולונסקי • רון פולונסקי • תומר פרנקל • מרטין קרטאבי |  |
|  שחייה אומנותית | שלי בובריצקי • אריאל נשיא |  |
|  שחייה במים פתוחים | מתן רודיטי |  |
|  קשתות | רועי דרור • מיכאלה משה |  |
|  רכיבה | אשלי בונד • דניאל בלומן • רובין מוהר • איזבלה רוסקוף |  |
|  שיט | עומר ורד וילנצ'יק • דור זרקה • ניתאי חסון • נועה לסרי • גל צוקרמן •  שרון קנטור •  תום ראובני • שי קקון |  |
אראדו פלוגצויגוורקה

|  נתונים כלליים |
| --- | --- |
 מייסדים:  הוגו שטינס 
 תקופת הפעילות:  1925–1945 (כ־20 שנה) 
 מיקום המטה:  ברלין 
 קואורדינטות:  54°10′36″N 12°07′50″E﻿ / ﻿54.17672°N 12.13047°E﻿ / 54.17672; 12.13047 
 ענפי תעשייה:  ייצור כלי טיס, חלליות וציוד נלווה, תעשיית התעופה, בניית כלי רכב 
 מוצרים עיקריים:  מטוס 
  
 he
 
אראדו פלוגצויגוורקה (באנגלית: Arado Flugzeugwerke) הייתה יצרנית מטוסים גרמנית, שהוקמה במקור כמפעל וארנמינדה של חברת פלוגזוגבאו פרידריכסהאפן. החברה עסקה בייצור מטוסים צבאיים יבשתיים ומטוסים ימיים בתקופת מלחמת העולם הראשונה והשנייה.
היסטוריה

חברת האם שלה הפסיקה לפעול לאחר מלחמת העולם הראשונה בעקבות הגבלות על התעופה הגרמנית שהוטלו במסגרת חוזה ורסאי. בשנת 1921, היינריך ליבה רכש את המפעל. ליבה, שלפי הדיווחים היה מעורב בפיתוח מערכת הסנכרון Stangensteuerung יחד עם אנתוני פוקר בשנים 1914–1915, חידש את פעילות המפעל והתמקד בבניית מטוסים לייצוא. וולטר רת'ל, שעבד בעבר בקונדור ובפוקר, מונה למתכנן הראשי.  ב-1925 התמזגה החברה עם Arado Handelsgesellschaft, שהוקמה על ידי התעשיין הוגו שטינס הבן.  ב-1925 שימשה החברה ככיסוי לסחר בלתי חוקי בציוד צבאי דרך Arado Handelsgesellschaft. עם עליית הנאצים לשלטון ב-1933, השתלט ליבה על החברה, וולטר בלומה, לשעבר מאלבטרוס, החליף את וולטר רת'ל כמעצב הראשי.
אראדו הפכה לספקית חשובה ללופטוואפה עם ה-אראדו Ar 66 וה-Ar 65/68. ב-1936, לאחר שליבה סירב להצטרף למפלגה הנאצית, הוא נעצר ונאלץ למכור את החברה למדינה. החברה שונתה ל-Arado Flugzeugwerke GmbH ונוהלה על ידי אריך סרנו ופליקס וואגנפיהר.
במהלך מלחמת העולם השנייה, ארדו ייצרה את ה-Ar 96, מטוס האימון העיקרי של הלופטוואפה, ואת ה-Ar 196, מטוס סיור ימי שהפך לסטנדרט בספינות מלחמה גרמניות. עם זאת, עיצובים אחרים לא הצליחו להתחרות במפציצים אחרים, כמו ה-היינקל He 177. ה-Ar 234, המפציץ הראשון עם מנוע סילון, היה מאוחר מדי להשפיע על תוצאות המלחמה.
עד לשחרורם באפריל 1945 על ידי הצבא הסובייטי, עבדו במפעל ארדו 1,012 עובדי כפייה מפרייברג, מחנה משנה של מחנה הריכוז פלוסנבירג. פועלים אלו כללו בעיקר נשים ונערות יהודיות פולניות, שנשלחו מפרייברג ומאושוויץ, עם הגעת הקבוצה הראשונה באוגוסט 1944.
אראדו גם בנתה ברישיון גרסאות שונות ורכיבים עבור מטוסי פוקה-וולף Fw 190.
בשנת 1945, לאחר מלחמת העולם השנייה, פורקה החברה.
ה-Ar 96 המשיך להיות מיוצר בצ'כוסלובקיה על ידי זלין איירקראפט במשך שנים רבות לאחר המלחמה כ-C.2B.
כלי טיס

מטוסי Arado כוללים:
Arado L 1, מטוס ספורט
Arado L II, מטוס ספורט
Arado SI, אימון אזרחי
Arado S III, אימון אזרחי
Arado SC I, אימון אזרחי
Arado SC II, אימון אזרחי
Arado SD I, אב טיפוס לוחם
Arado SD II, אב טיפוס מטוס לוחם
Arado SD III, אב טיפוס מטוס לוחם
Arado SSD I, אב טיפוס של מטוס לוחם ימי
Arado VI – מטוס נוסעים
Arado W 2 – מטוס ימי אימון אזרחי
Arado Ar 64, לוחם (דו-כנפי)
Arado Ar 65, לוחם/אימון (דו-כנפי - מנוע מחדש Ar 64)
Arado Ar 66, אימון + לוחם לילה
Arado Ar 67, קרב (דו-כנפי) (אב טיפוס)
Arado Ar 68, לוחם (דו-כנפי)
Arado Ar 69, אימון (דו-כנפי) (אב-טיפוס), 1933
Arado Ar 76, לוחם (דו-כנפי) + אימון
Arado Ar 77, אימון + לוחם קל
Arado Ar 79, אימון + מטוס אזרחי
Arado Ar 80, לוחם (אב טיפוס)
Arado Ar 81, דו-מושבי דו-כנפי (אב-טיפוס) (1936)
Arado Ar 95, סיירת חוף + פיגוע (מטוס ימי דו-כנפי)
Arado Ar 96, אימון
Arado Ar 195, מפציץ טורפדו מבוסס נושא
אראדו Ar 196, סיור ספינה + סיור חוף (מטוס ימי)
Arado Ar 197, לוחם ימי (דו-כנפי - נגזר מ-Ar 68)
Arado Ar 198, סיור
Arado Ar 199, אימון מטוס ימי
Arado Ar 231, מטוס סיור עם כנפיים מתקפלות (אב טיפוס)
אראדו Ar 232, תובלה
Arado Ar 233, מטוס ימי (קונספט), 1940
אראדו Ar 234 ('ברק'), מפציץ (מנוע סילון)
Arado Ar 240, לוחם כבד + מתקפה
Arado Ar 296, אימון, דומה ל-Ar 96 אבל כל בניית עץ
Arado Ar 340, מפציץ בינוני
Arado Ar 396, אימון
אראדו Ar 432, תובלה, דומה ל־Ar 232 אך מעורבת מבנה עץ ומתכת
Arado Ar 440, לוחם כבד + מתקפה
אראדו Ar 532, תובלה בוטלה
פרויקטים פנימיים מרכזיים של מלחמת העולם השנייה תחת ה-RLM:
Arado E.240
Arado E.300
Arado E.310
Arado E.340
Arado E.370
Arado E.371
Arado E.375
Arado E.377
Arado E.377ª
Arado E.380
Arado E.381/I
Arado E.381/II
Arado E.381/III
Arado E.385
Arado E.390
Arado E.395
Arado E.396
Arado E.401
Arado E.430
Arado E.432
Arado E.433
Arado E.440
Arado E.441
Arado E.470
Arado E.480
Arado E.490
Arado E.500
Arado E.530
Arado E.532
Arado E.555
Arado E.560
Arado E.561
Arado E.580
Arado E.581.4
Arado E.581.5
Arado E.583
Arado E.625
Arado E.632
Arado E.651
Arado E.654
מטוס לוחם סילון Arado Ar Projekt II
קישורים חיצונים

מדיה וקבצים בנושא  בוויקישיתוף
הערות שוליים

↑  "Arado Flugzeugwerke GMbH. Globalsecurity.org".
↑  TIMES, Wireless to THE NEW YORK (1929-07-14). "ASKS JAIL SENTENCE FOR HUGO STINNES JR.; Prosecutor Urges 8 Months and $23,800 Fine on Charges of Cheating Reich on War Bonds". The New York Times (באנגלית אמריקאית). ISSN 0362-4331. נבדק ב-2023-01-20.
1 2  Gunston, William ‘Bill’, ed. (1989). Jane's Fighting Aircraft of World War II. Random House. p. 157. ISBN 1-85170-493-0.
| --- | --- |
בקרת זהויות :  GND: 4380405-6  VIAF: 236985136   WorldCat (עם VIAF): 236985136
ריף מסיקה

ריף מסיקה (נולד ב-15 ביוני 1989) הוא כדורגלן ישראלי המשחק בעמדת הקשר בהפועל כפר שלם.
קריירה

מסיקה החל לשחק כדורגל במחלקת הנוער של מכבי נתניה, וב-12 בדצמבר 2006 ערך את הופעת הבכורה שלו במדי הקבוצה הבוגרת, כשנכנס כמחליף במשחק מול הפועל פתח תקווה במסגרת גביע הטוטו. גם בעונה שלאחר מכן שותף במשחקי גביע הטוטו ובמקביל המשיך לשחק בקבוצת הנוער, ובקיץ 2008 הושאל למכבי הרצליה מהליגה הלאומית. במהלך העונה עבר להפועל רמת השרון בה כבש את שער הבכורה בקריירה שלו, בתיקו 1–1 נגד מכבי עירוני קריית אתא.
בקיץ 2009 חזר למכבי נתניה. תחת המאמן נתי עזריה הפך לשחקן הרכב ראשון, וב-29 באוגוסט 2009 ערך את הופעת הבכורה שלו בליגת העל, כשפתח בהרכב הקבוצה במשחק מול הפועל עכו, אך כחודש לאחר תחילת העונה מונה ראובן עטר למאמן הקבוצה ומסיקה לא זכה לדקות משחק רבות.
בקיץ 2010 שוחרר מנתניה וחתם בהפועל הרצליה. בהרצליה היה מסיקה מלך השערים של הקבוצה עם שמונה שערים ב-32 משחקים, והוסיף שלושה בישולים. ב-16 ביוני 2011 חתם בהפועל ראשון לציון, העולה החדשה לליגת העל. ב-3 בדצמבר 2011 הבקיע את שער הבכורה שלו בליגת העל, בניצחון 1–2 נגד מ.ס. אשדוד. בתום העונה חזרה ראשון לציון לליגה הלאומית, ומסיקה חתם בהפועל בני לוד.
לקראת עונת 2013/2014 חזר לליגת העל כאשר חתם בהפועל תל אביב, אך הוא לא זכה לדקות משחק במדי הקבוצה, ובינואר 2014 חתם בהפועל רעננה. בהופעתו השנייה במועדון הבקיע שער בבעיטות הכרעה במשחק בו ניצחה הקבוצה את מכבי חיפה במסגרת גביע המדינה.
ב-24 ביוני 2014 חתם בהפועל כפר סבא מהליגה הלאומית. מסיקה כבש ארבעה שערים בעונתו הראשונה במועדון, וסייע לקבוצה להעפיל בחזרה לליגת העל אחרי שבע שנות היעדרות. במשחק הפתיחה של עונת 2015/2016 בליגת העל הבקיע מסיקה צמד בתיקו 2–2 נגד הפועל רעננה, ובסך הכל כבש שלושה שערים בעונה זו.
ב-15 ביולי 2016 חתם בהפועל אשקלון, העולה החדשה לליגת העל, ובמדיה כבש שער אחד בעונת 2016/2017, וסייע לקבוצה להישאר בליגה. לקראת עונת 2017/2018 חזר לליגה הלאומית וחתם במדי מכבי הרצליה, במדיה כבש שני שערים.
ב-3 ביולי 2018 חתם בהפועל אום אל-פחם מליגה א', ובעונתו הראשונה בקבוצה כבש שישה שערי ליגה והיה שותף לעלייתה לליגה הלאומית לראשונה בתולדותיה. ב-21 בדצמבר 2019 כבש את שער הניצחון נגד מכבי תל אביב במסגרת סיבוב ח' בגביע המדינה.
ב-28 בינואר 2020 חזר לקדנציה שנייה בהפועל ראשון לציון. ב-2 בינואר 2020 חתם בהפועל חדרה וב-7 בינואר 2021 שוחרר מהקבוצה. ארבעה ימים לאחר מכן חתם במכבי בני ריינה מליגה א' צפון שהעפילה בסיום העונה לליגה הלאומית בפעם הראשונה בתולדותיה. בסיום עונת 2021/2022 העפיל עם ריינה לליגת העל והיה לו חלק מרכזי בהצלחת הקבוצה.
ב-17 במאי 2022 חזר להפועל אום אל פאחם כשחתם לשנתיים במועדון. ב-23 בנובמבר 2023 שוחרר מהקבוצה.
ב-2 בינואר 2024 חתם בעירוני טבריה. בסיום העונה העפיל עם הקבוצה לליגת העל.
ב-9 ביוני 2024 שוחרר מעירוני טבריה. ב-29 ביולי 2024 חתם בהפועל כפר שלם.